MRK maak skikkingsvoorstel aan Catzavelos oor k-woord | Maroela Media
Die Menseregtekommissie het 'n skikkingsooreenkoms aan Adam Catzavelos aangebied. Dié sakeman het in die moeilikheid beland toe hy verlede jaar 'n video van homself gemaak het waar hy in Griekeland die k-woord gebruik.
Buang Jones, voorsitter van die MRK in Gauteng, het aan Maroela Media gesê volgens die ooreenkoms moet Catzavelos publiek om verskoning vra en skadevergoeding van R200 000 betaal. "Hy en sy regspan het hoofsaaklik twee probleme met die ooreenkoms, waaronder die bedrag skadevergoeding en die beperking wat op Catzavelos geplaas word om in die toekoms rassistiese uitlatings te maak."
Hy het gesê die MRK en Catzavelos is nou formeel in gesprek om die ooreenkoms te bespreek. Die kommissie het Catzavelos tyd gegun om die ooreenkoms te oorweeg totdat die saak op 29 Augustus in die gelykheidshof begin.
Jones het ook bevestig 'n nuwe landdros sal die saak aanhoor nadat Naren Sewnarain van die saak onttrek het. Die MRK het daarop aangedring dat Sewnarain van die saak onttrek, omdat hy hegte bande met Catzavelos se prokureur, Lawley Shein, het. "Ons is baie tevrede dat die landdros onttrek het, en dat 'n ander landdros die kans gebied sal word om die saak aan te hoor," het hy bygevoeg.
'n Saak van crimen injuria is teen Catzavelos aanhangig gemaak. Jones het vroeër gesê weens die erns van die oortreding weier die MRK om te skik vir 'n bedrag van minder as R200 000.
Die betrokke video het op sosiale media beland en blitsvinnig versprei.
Shain, Catzavelos se regsverteenwoordiger, het vroeër gesê 'n dagvaarding, in Grieks, is ook op Catzavelos beteken. Dit is nog nie bekend wanneer Catzavelos in die hof in Athene moet verskyn nie. Shain het gesê die brief uit Griekeland lui dat Catzavelos beskuldig word van aanklagte wat verband hou met die aanhitsing en uitlokking van geweld en diskriminasie teen 'n groep mense.
Ag, toe toe, toe…! Sy regspan se rekening is meer as dit. Betaal net en gan an met jou lewe?
Hierdie twak van die MRK moet nou end kry. Dis net n geldmaak storie!!!! Voor hulle nie swartmense wat rassistiese opmerkings maak, ook so erg beboet nie, sal niemand glo hulle doen eerlike, onpartydige werk nie.
En wanneer kry Andile en Julius hulle beurte wonder ek? Hulle is mos beskermde wild wat blankes kan slegse soos hulle wil,net soos daai Mandela vrou onlangs en waar was die eenvoudige MRK(ANC skoothondjie) in die gevalle gewees? Lekker ou dubbele standaarde weereens in aksie. Some animals are indeed more equal than others. Die MRK se onkostes moet eintlik deur die ANC betaal word en nie die belastingbetaler nie want hulle werk vir hulle. Van onpartydigheid is daar GEEN sprake nie.
Mmm… diè dat 'n skikkingsvoorstel gou gemaak wil word vir 'n quick buck uit die familie want die MRK kan dalk die saak verloor omdat die opmerking in die buiteland gemaak is.
Dis darem flippen ongelooflik met die spoed waar teen die saak hanteer is! Iets vir die Rek-ord-boeke!!! Baie, baie gel-uk aan die MRK – dit kan as regmerkie in jul groot boek beskou word, (R200 000 Bonus), maar nou vir vriend Julius en res = ons wag in spanning op die geskenk voor Krismis!!!! He-he-he!